Lihtsaim viis kaitsta kodu äikese eest on tõmmata pistikud  seinast. See eeldab mõistagi mõne pereliikme kodusviibimist ja teavet algavast pikseilmast. Sageli on elektriseadmed sedavõrd raskesti kinnitatud, või pistikupesad mööbli taha peidetud, et telerite, arvutite, lampide ja muude kodumasinate võrgust väljatõmbamine ei õnnestu.    Elektri- ja teleasjatundjate arvates on tänapäevatehnika ülekoormusele vastuvõtlikum kui varemalt. Kas teadsid, et näiteks uus digiboks on märksa altim äikesega läbi kärssama, kui vanemad telerid? Suures ohus on ka võrguga  ühendatud modemid ja elektroonikat sisaldavad masinad. Parim viis kodutehnikat äikese eest kaitsta on turvata seadmed ülepingekaitsmetega, mis juhivad elektrivõrgu kaudu tulnud ülepinge maasse ja takistavad seadmete läbipõlemist. Sellegipoolest ei maksaks ainuüksi ülepinge- või piksekaitsele lootma jääda, kuna neist ainuüksi ei piisa.    Hoolitse enda eest ka kodunt väljapool. Kui sa ei juhtu äikese saabudes kodu või muu ehitise läheduses olema, mine võimaluse korral autosse, suvilas viibides kasvõi  matkaautosse või kaetud metallpaati. Auto on turvaline seetõttu, et elektronid ei saa tungida metallkarkassi sisse ja laengud "libisevad" turvaliselt mööda autokere välispinda. Küll aga ei maksaks näppida autoraadiot.    Kui äike üllatab sind keset autosõitu, ei pruugi seisma jääda, kuid välgunoole sisse sähvates kontrolli üle kummide seisukord. Uusimatel autodel on tuuleklaas suurem, niisiis võib osa katusest olla klaasist, mis äikese eest ei kaitse. Sel juhul otsi endale pikse eest parem  pelgupaik.    Kui sul ei õnnestu majja, autosse või paati varjuda, hoia mõne suure puu lähedusse. Küll ei maksaks minna otse selle alla, kuna mis kaitseb vihma eest, ei pruugi kaitsta äikese eest. Näiteks vihmavari toimib äikese juhtijana, niisiis on parem märjaks saada. Vältida tasuks ka kõrgeid kohti ja ranna veepiiri, kuna neisse on äike varmas sisse lööma. Kõige ohtlikum pinnas välgutabamuste poolest on liivakas ja savikas pinnas, kuna viimane seob hästi vett ja on seetõttu niiske või märg. Teame, et  ujumine on äikese ajal väga ohtlik. Ohtlikum on tiikides, väikestes järvedes ja jõgedes suplemine, sest neil veekogudel on väiksem lainetus ja üksik peanupp võib olla soodsam laengute kogunemiseks. Paljud ei tea, et lõkke tegemine äikese ajal on väga ohtlik, kuna suitsusammas on laetud osakesi täis ja nii moodustub justkui piksevarras.    Allikad: horisont.ee; Ilmatieteenlaitos